Анита Экберг

**Анита  Экберг** (; 29 сентябрь 1931 ел, Мальме — 11 гыйнвар 2015 ел, Рокка-ди-Папа) — актриса һәм швед фотомоделе. Ул Федерико Феллининың 1960 елдагы «Татлы тормыш» фильмында Сильвия роле белән билгеле..

## Биографиясе
**Керстин Анита Марианне Экберг** Швециянең көньягында Мальме шәһәрендә күп балалы гаиләдә туа. Яшүсмер чагында модель бизнесы белән шөгыльләнә башлый һәм 1950 елда, анасының таләбе буенча, «Швеция сылуы» конкурсында катнаша һәм җиңү яулый. Тиздән АКШ-ка юллана, анда «Җиһан  сылуы» конкурсында катнаша.Призлы урыннар яуламаса да, Экберг «Universal» киностудиясе белән килешү төзи. 1953 елда драма буенча, ораторлык сәнгате һәм инглиз теленнән берничә дәрес алгач, Экберг Голливудта «Эббот һәм Костелло Марска китә» комедиясендә беренче тапкыр чыгыш ясый, анда зур булмаган стражник ролен башкара.

Алдагы елларда Экберг реклама һәм модель бизнесында күп хезмәт  итә. 1955 елда Джон Уэйндның «Канлы аллея» дип аталган маҗаралы фильмда катнаша. Бу роль актрисага «Хатын-кыз арасында өметле яңа кеше» номинациясендә «Алтын глобус» китерә. Экберг Дин Мартин һәм Джерри Льюис белән «Рәссамнар һәм модельләр» (1955) һәм «Голливуд яки югалу»(1956) дигән ике комедиядә катнаша. 1956 елда Видор Кингның эре масштаблы «Сугыш һәм солых» эпик картинасында Элен ролен башкара, фильм төшерү Рим шәһәрендә үтә. Шул ук елда «RKO» студиясе актрисаны «Мәңгелектән» драмасына төп рольне башкарырга чакыра. 

Экбергның Голливудтагы башка билгеле рольләре «Париж бәйрәме» (1958), «Кычкыручы хатын-кыз» (1958) картиналарында була.

Кино тарихына Экберг Федерико Феллининың сатирик «Татлы тормыш» фильмында суперйолдыз ролен башкаруы аркасында килеп керә, режиссер соңрак аны «Бокаччо-70» (1962), «Клоуннар» (1971) һәм «Интервью» (1987) фильмнарында төшерә.

## Шәхси тормышы
1950 еллар башында Швециядән чыгып киткәч, Экберг туган иленә сирәк кайта, нәтиҗәдә Рим янындагы Дженцано-ди-Ромалада төпләнә. Актриса ике тапкыр кияүдә була. Актерлар Энтони Стил (1956-1959) һәм Рик ван Наттер (1963-1975) белән ике никахы да аерылышу белән тәмамлана.

2009 елның җәендә Дженцано-ди-Ромада өендә егылганнан соң, Рим клиникасының нейрохирургик бүлекчәсенә хастаханәгә эләгә. Аннары, саулыгы яхшырса да, табибларның күзәтүе астында була.

2011 елда Экберг оча сөяген сындыра һәм берничә ай Римминида клиникада ята. Даруханәдән чыккач, Феллини Фондына финанс ярдәме сорап мөрәҗәгать итә, чөнки үзе өйдә булмаганлыктан, өе талауларга дучар була һәм янгыннан зыян күрә.

Гомеренең соңгы елларын  Экберг үзенең йортында, дүрт эте белән бергә, кешеләр арасына сирәк чыгып, ялгызлыкта үткәрә. 2005 елда швед журналисты белән булган бер интервьюсында ул Швециядә җирләнергә теләвен әйтә.

Анита Экберг 2015 елның 11 гыйнварында 83 яшендә Италиядә Сан-Рафаэлле клиникасында үлеп кала. Медицина экспертлары әйтүенчә, аның үлеме озакка сузылган авырудан соң өзлегүләрдән була.

## Бүләкләре
* 1956 — Алтын глобус — «актрисаның иң яхшы дебют өчен»

## Искәрмәләр

## Сылтамалар

* Анита Экберг (инг.) TV.com сайтында
Төркем:2015 елда вафатлар
Төркем:11 гыйнвар көнне вафатлар
Төркем:1931 елда туганнар
Төркем:29 сентябрь көнне туганнар
Төркем:Әлифба буенча шәхесләр
Төркем:«Алтын глобус» премиясе лауреатлары
Төркем:Әлифба буенча актрисалар
Төркем:XX гасыр актрисалары
Төркем:Италиядә вафатлар